59. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡ. ΚΥΒΕΡΝΗΣΕΩΣ, ΟΙΚΟΝΟΜΙΚΩΝ ΚΑΙ ΚΟΙΝΩΝ. ΥΠΗΡΕΣΙΩΝ Αριθ. Γ7/1844 της 21/30 Ιαν. 1976 (ΦΕΚ  Β’ 109) Περί χορηγήσεως επιδόματος ειδικών συνθηκών εργασίας εις το προσωπικόν της Νοσοκομειακής Υπηρεσίας Αιμοδοσίας του Νοσοκομείου Παίδων, «Η Αγία Σοφία». ΄Εχοντες υπ’ οψει: α)Τας διατάξεις του άρθρου 2 του υπ’ αριθ. 133/1974 Ν.Δ/τος, καθ’ ας διά κοινών αποφάσεων του Πρωθυπουργού και των Υπουργών Οικονομικών, Κοινωνικών Υπηρεσιών και του κατά περίπτωσιν αρμοδίου Υπουργού, δύναται να χορηγηθή επίδομα ειδικών συνθηκών εργασίας εις το πάσης φύσεως προσωπικόν των νομίμως λειτουργούντων Κέντρων, Σταθμών ή Νοσοκομειακών Υπηρεσιών Αιμοδοσίας, παρά τοις Νοσηλευτικοίς Ιδρύμασι Δημοσίου ή Ιδιωτικού Δικαίου ως και παρά τω Ιδρύματι Κοινωνικών Ασφαλίσεων. β)Τα υπ’ αριθ. 4210 από 23 Μαϊου 1975 και 6335 από 2 Αυγούστου 1975 έγγραφα του Νοσοκομείου Παίδων « Η Αγία Σοφία», δι’ ων παρέχεται η σύμφωνος γνώμη διά την χορήγησιν του ανωτέρω επιδόματος εις ποσοστόν τεσσαράκοντα επί τοις εκατόν (40%). γ)Το υπ’ αριθ. 6756 από 12 Ιουλίου 1975 έγγραφον της Δ/νσεως Διοικητικών Υποθέσεων του Υπουργείου Προεδρίας της Κυβερνήσεως δι’ ου συναινεί διά την έκδοσιν της ως είρηται αποφάσεως, αποφασίζομεν: Εγκρίνομεν την χορήγησιν επιδόματος  ειδικών συνθηκών εργασίας εις το πάσης φύσεως προσωπικόν της Νοσοκομειακής Υπηρεσίας Αιμοδοσίας του Νοσοκομείου Παίδων «Η Αγία Σοφία» το απασχολούμενον κατά πλήρες ωράριον κατά τεσσαράκοντα τοις εκατόν (40%) επί του βασικού αυτού μισθού. Η παρούσα δημοσιευθήτω διά της Εφημερίδος της Κυβερνήσεως. Σελ. 158, 32 